# Besnik Hasi

### Wikipedia

Besnik Hasi (s. 29. joulukuuta 1971, Djakova, Kosovo, Albania) on albanialainen 177 senttimetriä pitkä jalkapalloilija, joka edustaa Belgian pääsarjassa pelaavaa RSC Anderlechtia. Hasi pelaa yleensä keskikentällä puolustavassa roolissa, mutta toisinaan myös keskuspuolustajana.

Hasi aloitti jalkapalloilun synnyinmaassaan KS Vllaznia Shkodërin riveissä 11-vuotiaana. Noin kymmenen vuoden päästä hän siirtyi NK Dinamo Pancevoon, jossa vietettyjen kahden vuoden aikana hän jäi kuitenkin ilman peliaikaa. Seuraavien vuosien aikana Hasi edusti kosovolaisseura FK Prištinaa sekä kahta kroatialaisseuraa, NK Zagrebia ja NK Samoboria. Vuonna 1994 hän siirtyi Keski-Eurooppaan, nykyiseen kotimaahansa Belgiaan. Seura oli KRC Genk, jossa albaani vietti kolme kautta jääden melko vähälle peliajalle. Hän kävi lyhyellä visiitillä saksalaisessa TSV 1860 Münchenissä, kunnes palasi Genkiin, saaden vihdoin paikan pelaavasta kokoonpanosta.

Kaudet 1998/1999 ja 1999/2000 olivat Genkille ja Hasille hyviä, seura voitti niiden aikana sekä Belgian mestaruuden että Belgian Cupin. Vuoden 2000 toukokuussa maan suurin seura, Anderlecht, hankki tittelien takuumiehenä häärineen keskikenttäpelaajan joukkueeseensa. Ensimmäinen kausi Anderlechtissä ei mennyt aivan suunnitelmien mukaan, vaikka maan mestaruus tulikin, sillä Hasi kärsi loukkaantumisista ja pelasi vain 16 liigaottelua. Toinen kausi taas sujui pelaajan itsensä kannalta paremmin, peliaikaa tuli jopa 30 ottelussa, mutta seuran kannalta se päättyi pieneen pettymykseen mestaruuden karatessa. Hasin kolmas kausi seurassa oli jälleen vammojen täyttämä, mutta neljäs toi toisen mestaruuden. Tällä hetkellä menossa on jo kuudes kausi seurassa.

## [muokkaa] Aiheesta muualla

- Hasi Mestarien liigan sivuilla (englanniksi)

Haettu osoitteesta http://fi.wikipedia.org../../../b/e/s/Besnik_Hasi_d1a8.html

Luokka: Albanialaiset jalkapalloilijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Nederlands
- 日本語
- Shqip